Title: Národná banka Slovenska
Author: Petrunova
Last saved by: sulik
Company: nbs

Návrh komuniké

Vláda Slovenskej republiky na svojom .... zasadaní dňa … .......... 2004 schvália vládny návrh zákona o dohľade nad finančným trhom a o zmene a doplnení niektorých zákonov.
Cieľom schváleného návrhu zákona o dohľade nad finančným trhom je integrácia dohľadu nad finančným trhom. Integrovaný dohľad nad finančným trhom bude vykonávať Národná banka Slovenska, čím sa významne rozšíri jej doterajšia pôsobnosť. Súčasťou tohto integrovaného dohľadu bude:
a) bankový dohľad, ktorý už aj v súčasnosti vykonáva Národná banka Slovenska,
b) dohľad nad kapitálovým trhom a poisťovníctvom, ktorý v súčasnosti vykonáva Úrad pre finančný trh,
c) dohľad nad subjektmi kapitalizačného piliera povinného dôchodkového poistenia (teda starobného dôchodkového sporenia) a nad subjektmi doplnkového dôchodkového sporenia, ktoré vzniknú transformáciou súčasných dôchodkových doplnkových poisťovní; dohľad nad týmito inštitúciami bude v období do integrácie dohľadu nad finančným trhom vykonávať Úrad pre finančný trh;
d) regulácia finančného trhu; pre oblasť bankového dohľadu je v súčasnosti NBS oprávnená vydávať vyhlášky a opatrenia; pre oblasť kapitálového trhu a poisťovníctva vydáva vykonávacie predpisy Ministerstvo financií SR, pre oblasť dôchodkového sporenia vydáva vykonávacie predpisy Ministerstvo financií SR a Ministerstvo práce, sociálnych vecí a rodiny SR s tým, že Úrad pre finančný trh spolupracuje na príprave návrhov týchto vykonávacích predpisov pre oblasť kapitálového trhu, poisťovníctva a dôchodkového sporenia. 
Návrh zákona predpokladá zachovanie rozhodovacieho procesu v dvoch stupňoch, pričom v prvostupňovom konaní bude na rozhodovanie príslušný útvar zodpovedný za riadenie výkonu dohľadu, zatiaľ čo v druhostupňovom konaní bude na rozhodovanie príslušná Banková rada NBS. Druhostupňovým (odvolacím orgánom) teda bude Banková rada NBS.
Nadobudnutie účinnosti schváleného vládneho návrhu zákona o dohľade nad finančným trhom sa predpokladá od 1. januára 2006.